Nú er deilt um það hver ber ábyrgð á fíaskóinu í kringum ráðningu þjóðgarðsvarðar . Ari Trausti Guðmundsson , þingmaður VG , er formaður Þingvallanefndar . Farsinn í kringum Þingvallanefnd er með eindæmum . Ólína Þorvarðardóttir samdi við ríkislögmann um 20 milljónir króna í bætur fyrir að hafa ekki verið ráðin þjóðgarðsvörður . Einar Á. E. Sæmundsen , sem var ráðinn , var talinn jafnhæfur Ólínu . Þingvallanefnd , sem skipuð er sjö þingmönnum , var hins vegar ekki talin hafa skráð með nægjanlega skýrum hætti þá huglægu þætti sem horft var til . Sá sem bar helsta ábyrgð á málinu , Ari Trausti Guðmundsson , formaður nefndarinnar , sagðist hafa lagt traust sitt á Capacent . Páll Magnússon , annar nefndarmaður , segir að ríkið eigi endurkröfurétt á Capcent vegna málsins . Halldór Þorkelsson , framkvæmdastjóri Capacent , steig fram og sagði starfsfólki félagsins sárna enda hafi það aðeins veitt ráðgjöf í málinu . Sérstakt er að kjörnir fulltrúar telji sig ekki bera meiri ábyrgð en svo að þeir geti kennt ráðgjöfum úti í bæ um allt . Huginn og muninn er skoðanadálkur sem birtist í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .